**ΥΓΕΙΟΝΟΜΙΚΟ ΠΡΩΤΟΚΟΛΛΟ ΣΤΑ ΣΧΟΛΕΙΑ ΜΕΤΑ ΤΙΣ ΔΙΑΚΟΠΕΣ ΤΟΥ ΠΑΣΧΑ 2022**

1. Μετά τις διακοπές του Πάσχα (από Τρίτη 3/05/2022) **καταργείται η διενέργεια self test στους μαθητές**, εμβολιασμένους και μη, που σημαίνει ότι τα παιδιά θα επιστρέψουν κανονικά στα σχολεία χωρίς νέο αυτοδιαγνωστικό έλεγχο. Γονείς και εκπαιδευτικοί θα πρέπει ωστόσο να βρίσκονται σε εγρήγορση, καθώς **τα self test θα πρέπει να γίνονται σε μαθητές που παρουσιάζουν συμπτώματα.**
2. **Όταν σε τμήμα νοσήσει μαθητής/μαθήτρια** με κορωνοϊό, τότε **θα διενεργείται έλεγχος με δύο self test και στους υπόλοιπους μαθητές του τμήματος** κατά την **πρώτη** και την **τέταρτη** **μέρα** μέρα **από την διάγνωση των κρουσμάτων**.
3. Ο μαθητής/Η μαθήτρια θα **επιστρέφει στο σχολείο** **μετά την πάροδο τουλάχιστον 24 ωρών από την πλήρη υποχώρηση του πυρετού.**
4. **Παραμένει σε ισχύ** η συστηματική **χρήση της μάσκας**, ο καλός αερισμός των χώρων, των τάξεων και η υγιεινή των χεριών.
5. Από την 1η Μάϊου, **οι μη εμβολιασμένοι εκπαιδευτικοί** θα πρέπει να προσέρχονται στα σχολεία με **ένα rapid τεστ** την εβδομάδα, από δύο που ήταν έως τώρα.
6. **Σε περίπτωση στενής επαφής με κρούσμα εντός σχολικού πλαισίου:**

Οι **εμβολιασμένοι** και μη μαθητές και εκπαιδευτικοί και μέλη Ε.Ε.Π. – Ε.Β.Π. **διενεργούν 2 σελφ τεστ (ημέρες 0-1 και 4) δωρεάν (θα διατίθενται από τα σχολεία)** και χρησιμοποιούν **μάσκα υψηλής αναπνευστικής προστασίας** (Ν95 ή ΚΝ95 ή FFP2) ή διπλή μάσκα για 10 ημέρες.

1. **Σε περίπτωση στενής επαφής με κρούσμα εκτός σχολικού πλαισίου:**

Οι **εμβολιασμένοι μαθητές** **επιστρέφουν κανονικά στο σχολείο**, διενεργούν **σελφ τεστ την 5η ημέρα με δική τους δαπάνη** και **χρησιμοποιούν μάσκα υψηλής αναπνευστικής προστασίας** (Ν95 ή ΚΝ95 ή FFP2) ή διπλή μάσκα για 10 ημέρες.

Οι **μη εμβολιασμένοι μαθητές** τίθενται σε **καραντίνα** και διενεργούν **σελφ τεστ την 5η ημέρα με δική τους δαπάνη** προκειμένου να επιστρέψουν στο σχολείο. Μετά την 5η ημέρα, εφόσον το τεστ είναι αρνητικό και επιστρέψουν στο σχολείο, **χρησιμοποιούν μάσκα υψηλής αναπνευστικής προστασίας** (Ν95 ή ΚΝ95 ή FFP2) ή διπλή μάσκα για τουλάχιστον άλλες 5 ημέρες.

Οι **εμβολιασμένοι εκπαιδευτικοί** και μέλη Ε.Ε.Π. – Ε.Β.Π. **επιστρέφουν κανονικά στο σχολείο**, διενεργούν **ράπιντ τεστ την 5η ημέρα με δική τους δαπάνη** και χρησιμοποιούν **μάσκα υψηλής αναπνευστικής προστασίας** (Ν95 ή ΚΝ95 ή FFP2) ή διπλή μάσκα για 10 ημέρες.

Οι **μη εμβολιασμένοι εκπαιδευτικοί** και μέλη Ε.Ε.Π. – Ε.Β.Π. τίθενται σε **καραντίνα** και διενεργούν **ράπιντ τεστ την 5η ημέρα με δική τους δαπάνη** προκειμένου να επιστρέψουν στο σχολείο. Μετά την 5η ημέρα, εφόσον το τεστ είναι αρνητικό και επιστρέψουν στο σχολείο, χρησιμοποιούν **μάσκα υψηλής αναπνευστικής προστασίας** (Ν95 ή ΚΝ95 ή FFP2) ή διπλή μάσκα για τουλάχιστον άλλες 5 ημέρες.

1. **Σε περίπτωση επιβεβαιωμένου κρούσματος στην τάξη**, ισχύει ό,τι και στο γενικό πληθυσμό, **για εμβολιασμένους και μη μαθητές και εκπαιδευτικούς**:

**Παραμονή του κρούσματος σε απομόνωση επί 5 ημέρες** τουλάχιστον, με ημέρα λήψης του θετικού τεστ να θεωρείται ως ημέρα 0. Μετά την πάροδο 5 ημερών απομόνωσης και εφόσον (α) έχει υποχωρήσει πλήρως ο πυρετός για ένα 24ωρο χωρίς χρήση αντιπυρετικών και (β) δεν υπάρχουν άλλα συμπτώματα ή τα συμπτώματα βελτιώνονται, διακόπτεται η απομόνωση. **Εάν ο πυρετός συνεχίζει ή τα συμπτώματα δεν βελτιώνονται, παρατείνεται η απομόνωση**. Υποχρεωτική **χρήση μάσκας υψηλής αναπνευστικής προστασίας** (Ν95 ή ΚΝ95 ή FFP2) ή διπλής μάσκας για τουλάχιστον άλλες 5 ημέρες από την λήξη της απομόνωσης.

1. **Δήλωση Edupass:** Πλέον, **οι μαθητές και οι εμβολιασμένοι εκπαιδευτικοί** και μέλη Ε.Ε.Π. – Ε.Β.Π. **δεν κάνουν δήλωση Edupass** σε εβδομαδιαία τακτική βάση, **παρά μόνο εφόσον προκύψει σχετική υποχρέωση, π.χ. σε περίπτωση στενής επαφής με κρούσμα.**

**Οι μη εμβολιασμένοι εκπαιδευτικοί** και μέλη Ε.Ε.Π. – Ε.Β.Π. **συνεχίζουν να κάνουν δήλωση Edupass** σε εβδομαδιαία βάση για τον τακτικό εργαστηριακό τους έλεγχο 1 φορά την εβδομάδα και, παράλληλα, υποχρεούνται να κάνουν δήλωση για τους διαγνωστικούς ελέγχους που διενεργούν ως στενές επαφές κρούσματος εντός και εκτός σχολικού πλαισίου.